Mesaj ascuns pe site-ul Casei Albe, apărut imediat după ce Joe Biden a preluat mandatul: "Avem nevoie de ajutorul tău".
Site-ul Casei Albe, www.whitehouse.gov, a fost actualizat după ce președintele Joe Biden și-a preluat mandatul. În codul site-ului a fost introdus un mesaj ascuns. "Dacă citeşti acest lucru, avem nevoie de ajutorul tău pentru a reconstrui ţara mai bine", este mesajul ascuns în site-ul Casei Albe.
Programatorii administrației de la Washington au ascuns în codul HTML al site-ului www.whitehouse.gov o invitaţie pentru specialiști. Aceștia sunt invitați să se alăture Serviciului Digital al SUA, o unitate de tehnologie din cadrul Casei Albe, relatează Reuters."Dacă citeşti acest lucru, avem nevoie de ajutorul tău pentru a reconstrui ţara mai bine", se arată înmesaj.Fostul preşedinte Barack Obama a lansat serviciul în 2014 pentru a recruta specialiști în tehnologie care să ajute la modernizarea serviciilor guvernamentale.